شه‌فه‌ق نیوز/ شه‌ورای شار هه‌مه‌دان له‌ ئیران،
ده ساڵهاتی رووژ پزشک و وه دی‌هاتن ئه‌‌بو‌عه‌لی‌سینا، پزشک نامدار ک قه‌ورخانه گه‌ی
ها هه‌مه‌دان، پێشنێار دا ک خیاوانێ بکرێگه نام ماموستا هه‌ژار موکریانی، شاعر و
نویسه‌ر و موته‌رجم کورد مه‌هابادی.
ئه‌وان ده‌سپێچ ئی کارێیانه ته‌رجمه‌ی کتاو
"قانوون تب / قانون طب" ئبن ‌سینا زانستنه ک ماموستا هه‌ژار له عه‌راوی،
ئه‌ڵگه‌ردانگه‌سه‌ی وه فارسی.
عه‌بدوڕه‌حمان شه‌ره‌فکه‌ندی، ناسریاگ وه هه‌ژار،
کورد بیین خوه‌ی ده‌لیلێ زانستگه ئه‌ڕا یه ک ده وه‌ره‌قه‌ت ته‌رجمه‌ی ئی کتاو فره
ته‌خه‌سوسییه ئه‌ڵهایێگ.
ده هه‌مه‌دان، کورد و له‌ک و لوڕ، وه‌رد
فارس و تورک ژیین و ئی شاره ده ده‌وران هووز "ئاڵ بووییه" پایته‌خت ئێران
بییه.
قه‌ورخانه‌ی باباتاهر، شاعر کورد ک فره که‌سه‌یل
جوور مه‌لک شوعه‌رای به‌هار، دوکتور خانله‌ری، دوکتور موحه‌مه‌د موکری، شێعره‌یله‌ی
وه زوان فه‌هڵه‌وی "په‌هڵه‌وی"، ریشگ و بنچینه‌ی زوان کوردی فه‌یلی،
زانستنه.
